kardosdrur/scandi-wiki huggingface dataset:
Archibald V. Arnold

Archibald Vincent Arnold (24. februar 1889 – 4. januar 1973) var en amerikansk generalmajor under 2. verdenskrig.

Biografi 
Han var næstkommanderende for 7th Infantry Division under Slaget om Aleuterne. Arnold var også næstkommanderende for den 7. infanteridivison under resten af Stillehavskrigen, indtil han blev øverstkommanderende for hele 7th Infantry Division. 

Han var chef for det 7. i Slaget om Filippinerne og Slaget om Okinawa.

Efter krigen blev han gjort til militærguvernør for Korea.

Han blev gift med Margaret Treat Arnold.

Slaget om Aleuterne
Generaler i United States Army
John Ross

John Ross kan henvise til flere personer:

 John Ross (polarforsker) – engelsk søofficer og polarfarer (1777-1856)
 John Ross (cherokeehøvding) – første demokratisk valgte overhøvding for cherokeserstammen (1790-1866)
 John Ross (amerikansk fodbold) – en amerikansk fodbold Wide receiver
Chonburi

Chonburi (ชลบุรี) er hovedstaden i provinsen Chonburi i det østlige Thailand. Befolkningstallet var i 2006 på 180.000.

Byen ligger 100 km sydøst for Bangkok. Chonburi betyder vandbyen. Det er en kystby og ligger i den østlige del af Bangkokbugten som ligger i den nordlige del af Siambugten

Byer i Thailand
Poul Birch Eriksen

Poul Birch Eriksen (født 11. juni 1953 i Brovst) er en dansk radiojournalist. 

Han var en af de første til at gøre HIV/AIDS-pandemien til et journalistisk stofområde. I 1986 modtog han AIDS-fondets hæderspris.

Han har også været studievært og redaktionssekretær på Danmarks Radio-programmer som Uge-Revyen, Refleks, Det skal nok gå, alt sammen... og Orientering.. Modtog i 1999 P1-prisen for sit værtsskab af det ugentlige samtaleprogram Det skal nok gå, altsammen...

Bibliografi 
 Ikke dø af – leve med aids (1987)
 AIDS – mellem linjerne (med Anne Brockenhuus-Schack, 1988)
 Professor IB. Festskrift/Festschrift for Ib Bygbjerg (red., 2005)

Eksterne henvisninger 
 Poul Birch Eriksens hjemmeside

Journalister fra Danmark
Ansatte i DR
Radioværter fra Danmark
Sekundærrute 162

Sekundærrute 162 er en rutenummereret landevej på Fyn.

Landevejen strækker sig fra Odense til Bogense via Otterup. Vejen er cirka 40 kilometer lang.

162
SuperCollider

SuperCollider er et open source programmeringssprog for lyd syntese og algoritmisk komposition. SuperCollider er egentlig 2 programmer. Det ene er programmeringssproget SCLang, der er objekt-orienteret og inspireret af C/C++, smalltalk, LISP og andre. Det andet program er SCServer, der kører i baggrunden og genererer lyd ud fra SCLang.

Eksterne henvisninger
 Officiel SuperCollider Portal
 Computer Music with examples in SuperCollider 3 
 The SuperCollider Swiki 
 SuperCollider users mailing list 

Audio video-relaterede programmer til Linux
Fri software
Musikprogrammer
Sekundærrute 163

Sekundærrute 163 er en rutenummereret landevej på Fyn.

Landevejen strækker sig fra Nyborg, ved motorvejafkørsel 45 (E45), lige ved Storebæltsbroen til Svendborg via blandt andet Oure. Vejen er 34 kilometer lang, cirka.

163
Sekundærrute 165

Sekundærrute 165 er en rutenummereret landevej på Fyn.

Landevejen strækker sig fra Odense, til Aunslev via blandt andet Kerteminde og Munkebo. Vejen er 30 kilometer lang.

Den har forbindelse med Ring 3

165
Antonio Adán

Antonio Adán er en spansk fodboldspiller som spiller som målmand for spanske Atletico Madrid.

Han fik sin debut for Real Madrids førstehold den 13. februar 2011 imod Espanyol i La Liga da førstemålmanden Iker Casillas blev udvist.

Eksterne henvisninger 

Fodboldspillere fra Spanien
Fodboldspillere fra Real Madrid CF
Fodboldspillere fra Cagliari Calcio
Fodboldspillere fra Real Betis
Personer fra Madrid
Jan Laugesen

Jan Wulff Laugesen (født 23. oktober 1964) er en dansk håndboldtræner, der tidligere har været for KIF Vejen i tre omgangeog før det for HC Odense fra sommeren 2010 til sommeren 2011 . Før det var han cheftræner i SønderjyskE i fire år, og har derudover også været træner i Horsens, Viborg, Frederikshavn og Kolding samt for , hvor han deltog ved VM.

Kilder 
 Trænerinfo, hcodense.dk 
 Jan Laugesen i spidsen for HC Odense, hbold.dk, 2. juni 2010
 Jan Laugsen ny cheftræner i SønderjyskE , 2. februar 2010

Referencer 

Håndboldtrænere fra Danmark
Sekundærrute 168

Sekundærrute 168 er en rutenummereret landevej på Fyn.

Landevejen strækker sig fra Odense, til Assens via blandt andet Glamsbjerg. Vejen er 34 kilometer lang, cirka og ligner på et stort kort en kæmpe hestsko eller bue.

168
Chum Phae

Chum Phae (ชุมแพ) er hovedstaden i provinsen Khon Kaen i det nordøstlige Thailand (Isan-området). Befolkningstallet var i 2005 på 122.091.

 
Byer i Thailand
Sekundærrute 186

Sekundærrute 186 er en rutenummereret landevej i Region Midtjylland.

Ruten ligger i Skive-, Viborg- og Silkeborg Kommuner.

Landevejen strækker sig fra Ans til Skive. Vejen er 55 kilometer lang, cirka. Karakteristisk ved vejen er at den ender ud i Primærrute 26 i begge dens ender.

186
Sekundærrute 187

Sekundærrute 187 er en rutenummereret landevej i Nordjylland.

Landevejen strækker sig fra Hvalpsund til Aalborg. Vejen er cirka 66 kilometer lang.

187
Koman Coulibaly

Koman Coulibaly (født 4. juli 1970) er en fodbolddommer fra Mali. Han har dømt internationalt under det internationale fodboldforbund FIFA siden 1999, hvor han er placeret i den afrikanske dommergruppe. Han debuterede ved en VM-slutrunde i 2010, hvor han var en af Afrikas tre dommerrepræsentanter.

Ved siden af den aktive dommerkarriere arbejder Coulibaly inden for finansverdenen.

Karriere

VM 2010 
Coulibaly dømte en enkelt kamp ved VM 2010 i Sydafrika.

   –   (gruppespil)

Umiddelbart efter denne kamp blev han sendt hjem af FIFA efter en række kontroversielle kendelser. Heriblandt en annullering af et amerikansk mål i det 86. minut, der ville have betydet en sejr til USA på 3-2. I stedet endte kampen 2-2.

Referencer 

Fodbolddommere
Sportsfolk fra Mali
Dommere i VM i fodbold 2010
Sekundærrute 189

Sekundærrute 189 er en rutenummereret landevej i Midtjylland.

Landevejen forbinder Skive og Holstebro. Vejen er cirka 38 kilometer lang.

Vejen blev anlagt i 1855 efter en længere planlægningsperiode. Før da gik trafikken mellem Holstebro og Skive via Skave og Sevel.

Referencer 

189
Rachel Sejten

Rachel Sejten (født 22. juni 1992 i Ellinge) er en ung talentfuld dansk håndboldspiller, som for tiden slår sine folder hos Slagelse FH. 
Rachel spiller venstre fløj og fik sin håndboldopdragelse hos Ørbæk HK, hvorefter hun skiftede til GOG. Her spillede hun i 2 succesfulde sæsoner, hvor det blandt andet blev til DM-bronze i 2008. I sommeren 2009 flyttede Rachel til Roskilde Håndbold, hvor hun spillede en enkelt sæson, inden turen så gik til Slagelse.

Rachel har i sæsonen 2010/2011 været plaget af skader, og hun har derfor endnu sit store gennembrud i klubben til gode.

Rachel var fra 2008 til 2010 tilknyttet DHF's Team Danmark træning, og var udtaget til bruttotruppen til ungdoms OL i sommeren  2009 og 2010.

Håndboldspillere fra Danmark
Sydbank Arena Odense

Sydbank Arena også kendt som (Odense Idrætshal) er en idrætshal i  i det vestlige Odense. Hallen bruges blandt andet som hjemmebane for Odense Håndbold A/S. Hallen består af en opvisningshal og en træningshal. Opvisningshallen har plads til 2.300 siddende tilskuere. Dog 3.000 siddende og stående til koncerter. En mobil tribune har plads til cirka 300 tilskuere. Opvisningshallen måler 46*24 meter. Træningshallen måler 44*24 meter og kan bruges til alle indendørs sportsgrene.

Kilder 
 Om idrætshallen på Odense Kommunes hjemmside 

Idrætsanlæg i Odense
Spillesteder i Odense
Chumphon

Chumphon (ชุมพร) er hovedbyen i provinsen Chumphon i det sydlige Thailand. Byen ligger cirka 460 kilometer syd for Bangkok, på den malaysiske halvø ud til Thailandbugten. Befolkningstallet udgjorde i 2005 33.522. Byen er opkaldt efter prins Chumphon, en af kong Chulalongkorn af Siams (Rama V) sønner.

Stranden ved Chumphon beskrives som en af thailands smukkeste.

Fra Chumphon er der bådforbindelser til ferieøerne Koh Tao, Koh Phangan og Koh Samui. Toglinjen fra Bangkok til Singapore går via Chumpon, desuden er der busforbindelser til Hun Hin og Bangkok.

Områdets primære økonomiske kilde er landbrug. I 1989 blev området i Chumphon ramt af en tyfon som ødelagde mange af plantagerne, men takket være jordens frugtbarhed blev plantagerne hurtigt genetableret.

Byer i Thailand
Sengeløse gymnastik- og idrætsforening

Sengeløse Gymnastik & Idrætsforening (SGIF) er en dansk gymnastik-, idræts- og fodboldforening beliggende i Sengeløse, oprettet i 1904.

SGIF afholder bl.a. en årlig loppemarkedsfest til støtte for foreningen.

Ekstern kilde/henvisning 
 Sengeløse Gymnastik & IF

Idrætsforeninger i Danmark
Fodboldklubber under DBU Sjælland
Høje-Taastrup Kommune
Etableret i 1904
Gymnastik- og idrætsforening
Sceptor

Musical og show foreningen Sceptor blev grundlagt i Næstved i 1998, efter forestillingen Atlantis.

Atlantis var et projekt under Den Fri Ungdomsuddannelse opsat af Judy M. Jørgensen og efterfølgende blev Sceptor dannet for at samle deltagerne i nye projekter.

De første par år var Sceptor ikke en egentlig forening, men blot et samlingspunkt for musicalinteresserede i Næstved by. For få år tilbage blev Sceptor en forening med love og vedtægter.

Sceptor har opført

 1998 Atlantis (Sammenfatning)
 1998 Sceptor Juleshow
 1999 Atlantis (Fuld version)
 2000 Cremen af Næstved – Show koncert
 2000 Rønnebæksholm show
 2001 Cremen af Næstved – Show koncert
 2002 Projekt Baz (Baz Luhrmanns 3 filme i musical version)
 2003 Juleshow
 2004 En magisk rejse (Disneyfilm mm.)
 2005 Sceptors ultimative Show
 2006 Atlantis
 2007 Rent
 2008 The Wiz
 2008 Sceptors vinter variete
 2009 En historie om kærlighed (Frit efter Moulin Rouge)
 2010 Beat It (Baseret på Michael Jackson sange)
 2011 Atlantis Gallakoncert
 2011 All that jazz – Musical highlights
 2012 Showtime
 2013 - vinterferie: Showtime for børn
 2013 Cremen af Næstved - Show koncert
 2013 Cremen af Næstved - Be Love koncert
 2014 Bourbon Room
 2015 BAZ
 2015 Visions
 2016 Oh Horror
 2016 Land of Confusion
 2017 En Historie om kærlighed
 2018 Atlantis

I 2005 startede Sceptor sit Show-akademi, der er en skole for børn og unge der ønsker at lære alt inden for musical og dans. Akademiet optager elever fra 6 år op til 18 år. Der undervises i sang og dans og sæsonen afsluttes med en årlig opsætning af en musical som de medvirkende selv har været med til at skrive.

Sceptor musical akademi samt Sceptor har også workshops, hvor kendte sangere og dansere kommer forbi og underviser. Her kan fx nævnes Johnny Jørgensen, Pernille Petterson, Fritz Wehner mm.
Mellem de store shows kan Sceptor opleves ved flere lejligheder med ”Cremen af Næstved” der er Sceptors showkor. Koret har i tidens løb optrådt ved Næstved festuge, i Næstved storcenter med julekoncerter osv.

Sceptor er også fast del af Nytårskoncerten i Næstved hallerne sammen med Næstved Byorkester, hvor 
de er såvel kor som solister sammen med professionelle sangere på scenen.

Eksterne link 
 www.sceptor.dk 

Teatre i Danmark
Kultur i Næstved
Etableret i 1998
Det Udom

Det Udom (เดชอุดม) er en by i provinsen Ubon Ratchathani i det nordøstlige Thailand (Isan-området). Befolkningen anslås til  indbyggere.

Byer i Thailand
Khalil Al Ghamdi

Khalil Ibrahim Al Ghamdi (født 2. september 1970) er en saudiarabisk fodbolddommer. Han har dømt internationalt under det internationale fodboldforbund FIFA siden 2003, hvor han er placeret i den asiatiske dommergruppe. Al Ghamdi var med ved VM 2006 som 4. dommer, og han fik sin egentlige VM-debut ved slutrunden i 2010 i Sydafrika, hvor det blev til to kampe.

Ved siden af den aktive dommerkarriere arbejder Al Ghamdi som lærer.

Karriere

VM 2010 
Al Ghamdi deltog ved VM 2010 i Sydafrika, hvor han dømte 2 kampe.

   –   (gruppespil)
   –   (gruppespil)

Referencer

Eksterne henvisninger 
  

Fodbolddommere
Sportsfolk fra Saudi-Arabien
Dommere i VM i fodbold 2010
Tania Ovesen

Tania Hardinger (født Ovesen d.12. november 1977 i Aarhus) er en aarhusiansk sanger og sangskriver.

Ovesen har tidligere været den ene halvdel af den akustiske duo Ovesen/Bruun, hvor hun sammen med guitaristen Leif Bruun spillede rundt omkring i landet. Ovesen/Bruun var også navnet på deres fælles lydstudie, som de havde nord for Aarhus fra 2003-2005.

Ovesen har lagt vokal til flere musikprojekter heriblandt soundtracket til Danmarksekspeditionen sendt på DR med musik af guitaristen Knud Møller.

I december 2009 indledte Ovesen et samarbejde med den tidligere Shu-Bi-Dua-guitarist Michael Hardinger.
De dannede sammen med Shu-Bi-Dua-medlemmerne Kim Daugaard og Michael Bundesen og musikeren Kasper Daugaard Krisekoret, som skriver og fremfører politiske sange.

I december 2010 lagde Ovesen vokal på Hardinger og produceren Rasmus Schwengers julemelodi God December.
I februar 2011 skrev Ovesen og Hardinger Liberal Alliances slagsang som de sammen fremførte i marts 2011 på partiets landsmøde.

Ovesen har i en årrække været forsanger i danseorkesteret "Tailors" fra Horsens, og senerehen de to bands Traffic og Radiostars. Ovesen Hardinger er nu forsanger i det danske band Fed Lykke der debuterede med singlen Sommer i Danmark i maj 2018 som hurtigt blev det mest spillede sang på P5.

Ovesen og Michael Hardinger skrev sammen “Kalundborg-sangen” i 2015 til byen i forbindelse med et Spil Dansk projekt. Sangen spilles blandt andet på byens kirkeklokker.

Ovesen har skrevet og indspillet to engelsksprogede sange “Ism” og “If You Stay” som blev udvalgt af songtradr til en rockcompilation ved navn “Crossroads” i USA.

Privatliv 
Ovesen blev i 2014 gift med guitaristen Michael Hardinger på Hawaii. Parret har været sammen siden 2010.
Parret er bosat dels i USA og dels i Danmark

Referencer 

Sangere fra Danmark
Sangskrivere fra Danmark
Personer fra Aarhus
Dansksprogede forfattere fra Danmark
Mia Kihl

Maria Kihl eller Mia Kihl (født 3. december 1979 Stockholm) er en svensk tegnefilmsdubber.

Dubbinger 
 De Fantastiske Fehoveder – Vicky (Startede i sæson 2).
 Max og Mule – Max.
 Rap Sjak – Louie.
 Luftens Helte – Myra Foxworthy.
 Total Drama Island – Sadie.
 Yu-Gi-Oh! – Anzu Mazaki
 Winx Club – Flora
 Darkwing Duck – Biroller
 Bubbi Bjørnene – Biroller
 Hos Mickey – Roxana
 The Simpsons Movie – Milhouse
 Pepper Ann – Pepper Ann
 Charlie og chokoladefabrikken – Violet Beaugarde

Eksterne henvisninger 
 

Personer fra Sverige
Tegnefilmsdubbere
Lisette Dufour

Lisette Dufour (født i 1949) er en canadisk tegnefilmsdubber, der er bedst kendt som den franske stemme bag Lisa Simpson i The Simpsons Movie. Hun har også lagt stemme til Pocahontas i filmen Pocahontas og til Lindsay og Sadie i Total Drama Island i den canadiske version.

Eksterne henvisninger

Eksterne henvisninger 
 

Tegnefilmsdubbere
Personer fra Canada
Sekundærrute 195

Sekundærrute 195 er en rutenummereret landevej i Midtjylland.

Ruten går fra Herning via Ikast til Aarhus ad den gamle hovedvej, der ligger parallelt med Motorvej/Hovedvej 15.

Rute 195 har en længde på ca. 78 km.

195
Wessel Freytag von Loringhoven

Wessel Freiherr Freytag von Loringhoven (10. november 1899 – 26. juli 1944) var oberst i Værnemagtens Overkommando og medlem af Oppositionen i Nazityskland mod den tyske diktator Adolf Hitler. Loringhoven var ven med Claus Graf Schenk von Stauffenberg, der var leder af 20. juli-attentatet mod Hitler i 1944.

Levnedsforløb 
Loringhoven kom fra en aristokratisk tyskbaltisk familie i Kurland, der nedstammende fra Westfalen. Han voksede op i Adiamünde i Livland. Efter studentereksamen tiltrådte Loringhoven den tyskbaltiske hær Baltische Landeswehr i 1918, og med dannelsen af et uafhængigt Letland blev han officer i det 13. infanteriregiment i Letlands Hær. I 1922 forlod han Letland for at tilslutte sig det tyske Reichswehr.
 
Oprindeligt sympatiserede Loringhoven med det nationalsocialistiske program. Men i 1934 tog han afstand fra massakren De lange knives nat. Efter negative erfaringer med krigsforbrydelser under den tyske invasion af Sovjetunionen tilsluttede Loringhoven sig modstanden mod Nazi-Tyskland.

I 1943 blev Loringhoven forflyttet til Værnemagtens Overkommando som oberst med hjælp fra admiral Wilhelm Canaris.

20. juli-attentatet 
Loringhoven skaffede detonatorer og sprængstoffer til mordforsøget på Hitler den 20. juli 1944. Han skaffede engelske sprængstoffer fra den tyske efterretningstjeneste Abwehr. Men Ernst Kaltenbrunner, chefen for Reichssicherheitshauptamt, opdagede hvad Loringhoven havde for. Den 26. juli 1944, begik Loringhoven selvmord i Mauerwald i Østpreussen umiddelbart før Gestapo arresterede ham. Han var fuldt ud klar over dets forhørsteknik.

Se også 
 20. juli-attentatet

Kildehenvisninger

Fodnoter

Kilder 
 Astaf von Transehe-Roseneck u.a.: Genealogisches Handbuch der Baltischen Ritterschaften. Band Livland, Görlitz 1929, S. 416ff.
 Bernd Freytag von Loringhoven: Freytag von Loringhoven. Eine kurzgefaßte Familiengeschichte, München 1986
 Ulrich Cartarius: Opposition gegen Hitler. Deutscher Widerstand 1933-1945 Berlin 1984, 
 Harald Steffahn: Die Wahrheit über Stalingrad, in: Christian Zentner: Adolf Hitler, Hamburg 1979
 Kaltenbrunner-Berichte an Bormann und Hitler über das Attentat vom 20. Juli 1944, in: Hans-Adolf Jacobsen (Hrsg.): Spiegelbild einer Verschwörung, Stuttgart 1961
 Sven Steenberg: Wlassow – Verräter oder Patriot?< Köln 1968
 Peter Hoffmann: Widerstand, Staatsstreich, Attentat. Der Kampf der Opposition gegen Hitler, München 1969
 Wessel Baron Freytag von Loringhoven. Zum 25. Jahrestag des 20. Juli 1944, in: Nachrichtenblatt der Baltischen Ritterschaften< 11. Jg. (1969), Heft 2 (Juni)
 20. Juli 1944, hrsg. von der Bundeszentrale für Heimatdienst, Bonn 1960

Personer fra Kurland
Tyskbaltere
Modstandsfolk fra Tyskland
20. juli-attentatet
Nazister der har begået selvmord
Friherrer fra Tyskland
Officerer fra Tyskland
Fiat Freemont

Fiat Freemont er en SUV-model fra Fiat, som sælges på det europæiske marked fra 2011. Ligesom den tre centimeter kortere søstermodel Dodge Journey bygges Freemont i Toluca i Mexico.

Historie 
Efter Fiat-koncernen begyndte samarbejdet med Chrysler, besluttede man at koordinere modelprogrammet. I Fiats modelprogram er Freemont efterfølgeren for både Fiat Ulysse, Fiat Multipla og Fiat Croma og søstermodellen til Dodge Journey, hvorefter Dodge ikke længere sælges i Europa.

Freemont blev introduceret på Geneve Motor Show 2011.

Teknik 
I modsætning til Dodge Journey er Freemont udstyret med en 2,0-liters Multijet-dieselmotor med commonrail-indsprøjtning, som fås i to effekttrin med 140 og 170 hk. Bilen findes kun med manuel gearkasse. Styretøjet er også forskelligt. Freemont skal også dele automatisk gearkasse og en ny V6-motor med 276 hk fra Chrysler med Dodge Journey.

Eksterne henvisninger 

Freemont
SUV'er
Forhjulstrukne biler
Biler introduceret i 2011
Biler fra 2010'erne
Leo Hallerstam

Leo Hallerstam (født 26. juli 1986 i Stockholm) er en svensk skuespiller. Han har dubbet flere film og tegnefilm og har lagt stemme til Søren Brun. Leo er søn af skuespilleren Staffan Hallerstam. Han spillede rollen som en urolige teenager i filmen Fröken Sverige fra 2004. Han har også spillet rollen som en autistisk dreng i den svenske tv-film Beck – Pojken i glaskulan fra 2002.

Filmografi 
 Fröken Sverige som Jens
 Beck – Pojken i glaskulan – Som Jack Svensson

Dubbinger 
 Harry Potter – Som Fred og George Weasley
 Drengen og Jernkæmpen – Som Hogarth Hughes
 Mary Poppins – Som Michael Banks
 Radiserne – Som Søren Brun
 Frikvarter – Som Mikey Blumberg
 Total Drama Island – Som Duncan

Eksterne henvisninger 
 

Skuespillere fra Sverige
Tegnefilmsdubbere
Personer fra Stockholm
Jesús Hernández

Jesús Alberto Hernández Blázquez (født 28. september 1981 i Ávila) er en professionel spansk tidligere  landevejscykelrytter der siden 2011 har kørt for det danske World Tour-hold .

Eksterne henvisninger 

Mandlige cykelryttere fra Spanien
Héctor Baldassi

Héctor Walter Baldassi (født 5. januar 1966) er en argentinsk fodbolddommer. Han har dømt internationalt under det internationale fodboldforbund FIFA siden 2000, hvor han er placeret i den sydamerikanske dommergruppe. Han debuterede ved en VM slutrunde i 2010 efter forinden at have dømt 7 kampe i den sydamerikanske kvalifikationsturnering.

Ved siden af den aktive dommerkarriere arbejder Rodríguez inden for forretningsverdenen.

Karriere 
Rodríguez har deltaget ved en VM slutrunde (2010), hvor det samlet blev til 4 kampe.

VM 2010 
   –   (gruppespil)
   –   (gruppespil)
   –   (gruppespil)
   –   (ottendedelsfinale)

Referencer 

Fodbolddommere fra Argentina
Dommere i VM i fodbold 2010
Dommere i Copa América
Järpen

Järpen er et byområde og det administrative centrum i Åre Kommune i Jämtlands län, Sverige. Byområdet havde 1.439 indbyggere i 2005, og ligger ved Järpströmmens munding i Liten, 25 km øst for Åre og 73 km vest for Östersund. Europavej E14 går gennem byen og Järpen Station forbinder Järpen via  Mittbanan med Sundsvall i øst og Trondheim i vest.  

I Järpen findes Åre Gymnasium, hvor skiløbere som Jan Ottosson og Torgny Mogren har gået, og så er der Lundhags, en virksomhed kendt for sine støvler og friluftstøj. I Järpen finder man også forskansningen Hjerpe Skans, der virkede som skanse under Karolinerne og tidligere. I årene 1905–58 var Järpen et municipalsamhälle i Undersåkers Landkommune.

Kildehenvisninger 

Byer i Åre kommun
Gnomeo og Julie

Gnomeo & Julie er en britisk/amerikansk animationsfilm fra 2011 løst baseret William Shakespeares skuespil Romeo og Julie. Filmen er instrueret af Kelly Asbury.

Filmen indeholder musik fra Elton John

Handling 

Havenisserne i frk. Montagues og hr. Capulets haver er bitre fjender. Efter at en af de røde havenisser Tybalt snyder i et plæneklipperløb, hvori plæneklipperen tilhører hr. Capulet, sniger to blå havenisser fra frk. Montagues have, Gnomeo og Benny, sig over hegnet for at sabrotere Tybalts plæneklipper. De bliver opdaget og må flygte, men under flugten træffer Gnomeo den røde havenisse Julie, som han straks forelsker sig i. Da Julie er datter af Grev Rødsten, lederen af de røde havenisser fra hr. Capulets have, samt Gnomeo er søn af Grevinde Blåberg, lederen af de blå havenisser fra frk. Montagues have, må det unge par nu gøre alt for at ikke afsløre deres forelskelse overfor hverken de blå eller røde havenisser, hvis ikke deres familiers stridigheder skal bluse endnu mere op og blive værre end som så.

Medvirkende

Referencer

Eksterne henvisninger 
 

Amerikanske film fra 2011
Animationsfilm fra USA
Film fra Disney
Engelsksprogede film
Britiske film fra 2011
Animationsfilm fra Storbritannien
Hoshi Ryokan

Hōshi () er en ryokan (traditionel japansk kro) i Awazu Onsen området i Komatsu i Ishikawa Præfekturet, Japan. Kroen er grundlagt i 718, og er dermed verdens ældste virksomme hotel ifølge Guinness Rekordbog og verdens ældste eksisterende virksomhed drevet af den samme familie gennem 46 generationer.

Kildehenvisninger

Eksterne henvisninger 
 Hōshis hjemmeside  
 Henokiens hjemmeside  

Ryokan, Hoshi
Etableret i 718